turjo4nis/wikipedia-bn-dump-20250701 huggingface dataset:
রামানুজ

রামানুজ (১০১৭-১১৩৭) ছিলেন একজন ধর্মতাত্ত্বিক ও দার্শনিক। তিনি শ্রী রামানুচার্য, উপাধ্যায়, লক্ষ্মণ মুনি নামেও পরিচিত। সাধারণভাবে হিন্দুরা তাকে হিন্দু দর্শনের বিশিষ্টাদ্বৈত বেদান্তের প্রধান ব্যাখ্যাদানকারী হিসেবে দেখেন।

বৈষ্ণব আচার্য রামানুজাচার্যের শিষ্য রামানন্দ। যার শিষ্য ছিলেন কবির ও সুরদাস। রামানুজ বেদান্ত‌ দর্শনের উপর ভিত্তি করে তার নতুন দর্শন বিশিষ্টাদ্বৈত বেদান্ত রচনা করেছিলেন। বেদান্ত‌ ছাড়াও রামানুজাচার্য সপ্তম-দশম শতকের মরমী ও ভক্ত আলওয়ার সাধুদের ভক্তি দর্শনের এবং দক্ষিণের পঞ্চরাত্র ঐতিহ্যের ভিত্তি তৈরি করেছিলেন।

রামানুজের বেদান্ত দর্শন বিশিষ্টাদ্বৈত্যবাদ নামে খ্যাত।

সংক্ষিপ্ত জীবনী

রামানুজ ১০১৭ খ্রিস্টাব্দে দক্ষিণ ভারতের তামিলনাড়ুতে জন্মগ্রহণ করেছিলেন। ছোটবেলায় তিনি তার গুরু যাদব প্রকাশের কাছ থেকে বেদ শেখার জন্য কাঞ্চী গিয়েছিলেন। রামানুজাচার্য ছিলেন আলওয়ার সন্ত যমুনাচার্যের প্রধান শিষ্য। গুরুর ইচ্ছানুসারে রামানুজ তিনটি বিশেষ কাজ করার অঙ্গীকার করেছিলেন। তিনি ব্রহ্মসূত্র, বিষ্ণু সহস্রনাম এবং দিব্য প্রবন্ধধামের ভাষ্য রচনা করেছিলেন। তিনি গৃহ ত্যাগ করেন এবং শ্রীরঙ্গমের জ্যোতিরাজ নামে এক সন্ন্যাসীর কাছ থেকে  দীক্ষা নেন।

রামানুজ মহীশূরের শ্রীরঙ্গম থেকে শালিগ্রামম নামক স্থানে চলে এসেছিলেন। রামানুজ সেই অঞ্চলে বারো বছর বৈষ্ণব মত প্রচার করেছিলেন। এর পরে বৈষ্ণব মত প্রচারের জন্য তিনি পুরো ভারত ভ্রমণ করেছিলেন। ১১৩৩ খ্রিস্টাব্দে তিনি  ১২০ বছর পূর্ণ করেন এবং ব্রাহ্মণ হন।

যদিও তিনি বহু গ্রন্থ রচনা করেছিলেন, তবে ব্রহ্মসূত্রের ভাষ্যে রচিত তার দুটি  বই সবচেয়ে বেশি জনপ্রিয় হয়েছিল - শ্রীভাষ্যম এবং বেদান্ত সংগ্রহ।

স্বতন্ত্র দর্শন
রামানুজাচার্যের দর্শনে শক্তি বা ঈশ্বরের সাথে তিনটি স্তর বিবেচনা করা হয়েছে - ব্রহ্ম অর্থাৎ ঈশ্বর, চিত অর্থাৎ আত্মা এবং প্রাকৃত অর্থাৎ প্রকৃতি।

প্রকৃতপক্ষে, এই মন ব্রহ্ম বা ঈশ্বরের, অর্থাৎ আত্মা এবং অতীত থেকে পৃথক নয়। যা ব্রহ্ম বা ঈশ্বরের প্রকৃতি। তবে এগুলি  ব্রহ্মের দুটি রূপ এবং ব্রহ্ম বা ঈশ্বরের উপর নির্ভরশীল। প্রকৃতপক্ষে, এটি রামানুচার্যের বিশিষ্টাদ্বৈত বেদান্তের মূলনীতি।

দেহ ও আত্মা পৃথক নয়। দেহ নিজের উদ্দেশ্য সাধনের জন্য যেমন কাজ করে, তেমনি ব্রহ্ম বা ঈশ্বর ব্যতীত মন এবং অমোঘ উপাদানগুলির অস্তিত্বও নেই। এগুলি ব্রহ্ম বা ঈশ্বরের দেহ এবং ব্রহ্ম বা ঈশ্বর তাদের আত্মার মতো।

ভক্তি
রামানুজের মতে ভক্তির অর্থ আরাধনা বা কীর্তন-ভজন নয় বরং ঈশ্বরের ধ্যান করা বা প্রার্থনা করা। সামাজিক দৃষ্টিকোণ থেকে রামানুচার্য ভক্তিকে বর্ণ ও শ্রেণি থেকে পৃথক এবং সকলের পক্ষে সম্ভব বলে বিবেচনা করেছিলেন।

তথ্যসূত্র 

বৈষ্ণবধর্ম
তামিল হিন্দু সাধু
হিন্দু সংস্কারক
১০১০-এর দশকে জন্ম
১১৩৭-এ মৃত্যু
ভারতীয় বৈষ্ণব
ভারতীয় শতবর্ষী ব্যক্তি
কাঞ্চীপুরম জেলার ব্যক্তি
বেদান্ত
বৈষ্ণব সাধু
মধ্যযুগীয় হিন্দু ধর্মগুরু
প্রাচীন ভারতীয় দার্শনিক
ভারতীয় হিন্দু আধ্যাত্মিক শিক্ষক
ব্রাহ্মণ
বৈষম্যের বিরুদ্ধে আন্দোলনকারী ব্রাহ্মণ
১১শ শতাব্দীর ভারতীয় দার্শনিক

আরও কয়েকজন মহান সাধক 

 আদি শঙ্কর
 চৈতন্য মহাপ্রভু
 নিত্যানন্দ
 বল্লভাচার্য
  শঙ্করদেব
  শ্রীরামকৃষ্ণ
 স্বামী বিবেকানন্দ
 লোকনাথ ব্রহ্মচারী
 বামাখ্যাপা
 লাহিড়ী মহাশয় 
 ভাদুড়ী মহাশয়-মহর্ষি নগেন্দ্রনাথ
 পরমহংস যোগানন্দ
  সন্তদাস কাঠিয়াবাবা
  মা আনন্দময়ী
জেমস হোয়াইট ব্ল্যাক

জেমস হোয়াইট ব্ল্যাক (১৪ জুন ১৯২৪ – ২২ মার্চ ২০১০) ছিলেন একজন স্কটিশ ডাক্তার এবং ওষুধবিদ। তিনি গ্লাসগো বিশ্ববিদ্যালয়ে ফিজিওলজি বিভাগ প্রতিষ্ঠা করেন।

জীবনী 
তিনি সেন্ট অ্যান্ড্রুজ বিশ্ববিদ্যালয়ে চিকিৎসাবিজ্ঞানে পড়াশোনা করেন। ১৯৭৩ সালে তিনি ইউনিভার্সিটি কলেজ লন্ডনের ফার্মাকোলজি বিভাগের অধ্যাপক নিযুক্ত হন।

সম্মাননা 
১৯৭৬ সালে তিনি রয়েল সোসাইটির ফেলো নির্বাচিত হন। ১৯৮১ সালে তিনি নাইট ব্যাচেলর উপাধিতে ভূষিত হন। ২০০০ সালে তিনি অর্ডার অব মেরিটে ভূষিত হন।

তথ্যসূত্র 

১৯২৪-এ জন্ম
২০১০-এ মৃত্যু
স্কটল্যান্ডীয় ডাক্তার
স্কটীয় উদ্ভাবক
চিকিৎসাবিজ্ঞানে নোবেল পুরস্কার বিজয়ী
কিংস কলেজ লন্ডনের শিক্ষক
ইউনিভার্সিটি কলেজ লন্ডনের শিক্ষক
চিকিৎসাবিজ্ঞানে ওল্ফ পুরস্কার বিজয়ী
ডান্ডি বিশ্ববিদ্যালয়ের আচার্য
রয়েল সোসাইটির সভ্য
রয়েল সোসাইটি অব এডিনবার্গের সভ্য
নাইটস ব্যাচেলর
রয়েল পদক বিজয়ী
স্কটীয় নোবেল বিজয়ী
ব্রিটিশ নোবেল বিজয়ী
ইংল্যান্ডে ক্যান্সারে মৃত্যু
তুকারাম

তুকারাম (১৬০৮-১৬৪৫) ছিলেন একজন বিশিষ্ট সন্ত এবং আধ্যাত্মিক কবি। তাকে গৌরবসূচক সন্ত তুকারাম, ভক্ত তুকারাম, মহারাজ তুকারাম, 'তুকুবা ও 'তুকুবারায়া নামেও ডাকা হত। তুকারাম ভারতের মহারাষ্ট্রের পুনের নিকটে দেহু শহরে জন্মগ্রহণ করেন ও তার জীবনের অধিকাংশ সময় অতিবাহিত করেন। তুকারাম তার অভঙ্গ নামক ভক্তিমূলক কবিতা ও কীর্তন গানের জন্য সর্বাধিক পরিচিত।

তথ্যসূত্র

গ্রন্থপঞ্জী
 
 
 "Tryambak Shankar Shejwalkar Nivadak Lekhsangrah" by T S Shejwalkar (collection- H V Mote, Introduction- G D Khanolkar)

বহিঃসংযোগ

 Vittoba temple, Pandaripur, Maharastra

ভারতীয় কবি
ভারতীয় হিন্দু ধর্মীয় নেতা
মহারাষ্ট্রের কবি
মারাঠি কবি
মারাঠি ভাষার লেখক
বারকরী
১৫৭৭-এ জন্ম
১৬৫০-এ মৃত্যু
বৈষ্ণব সাধু
মারাঠি হিন্দু সাধু
১৭শ শতাব্দীর হিন্দু ধর্মগুরু
ব্রুস বয়েটলার

ব্রুস অ্যালান বয়েটলার () একজন মার্কিন অনাক্রম্যবিজ্ঞানী এবং বংশাণুবিজ্ঞানী। তিনি  
ফরাসি বিজ্ঞানী জ্যুল অফমানের সাথে যৌথভাবে ২০১১ সালের চিকিৎসাবিজ্ঞানে নোবেল পুরস্কারের অর্ধাংশ লাভ করেন। অফমান ও বয়েটলার "সহজাত অনাক্রম্যতার সক্রিয়করণ সংক্রান্ত আবিষ্কারের" জন্য এই পুরস্কার লাভ করেন। অন্যদিকে পুরস্কারের বাকি অর্ধাংশ রালফ স্টাইনম্যানকে প্রদান করা হয় কেননা তিনি বৃক্ষসদৃশ (ডেনড্রিটিক) কোষ আবিষ্কার করেন এবং অভিযোজনশীল অনাক্রম্যতায় এর ভূমিকা নিয়ে গুরুত্বপূর্ণ গবেষণা করেন।

জীবনী 
বয়েটলার ইউনিভার্সিটি অব ক্যালিফোর্নিয়া, সান ডিয়েগো থেকে ১৯৭৬ সালে স্নাতক উপাধি লাভ করেন। তিনি ১৯৭৭ সালে শিকাগো বিশ্ববিদ্যালয়ের চিকিৎসা বিদ্যালয়ে ভর্তি হন এবং ১৯৮১ সালে ডক্টর অব মেডিসিন উপাধি অর্জন করেন। ১৯৮৫ সালে রকাফেলার বিশ্ববিদ্যালয়ে সহকারী অধ্যাপক নিযুক্ত হন।

তথ্যসূত্র 

জীবিত ব্যক্তি
মার্কিন বিজ্ঞানী
চিকিৎসাবিজ্ঞানে নোবেল পুরস্কার বিজয়ী
১৯৫৭-এ জন্ম
মার্কিন নোবেল বিজয়ী
ইহুদি মার্কিন বিজ্ঞানী
ইহুদি নাস্তিক
মার্কিন নাস্তিক
মার্কিন বংশাণুবিদ
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
ভিত্তোরিও পোজ্জো

ভিত্তোরিও পোজ্জো (; জন্ম: ২ মার্চ, ১৮৮৬ - মৃত্যু: ২১ ডিসেম্বর, ১৯৬৮) তুরিনে জন্মগ্রহণকারী ইতালীয় ফুটবল কোচ। ১৯৩৪ এবং ১৯৩৮ সালের বিশ্বকাপ ফুটবল প্রতিযোগিতায় পরপর দুইবার ইতালি জাতীয় ফুটবল দলকে ট্রফি জয়লাভ করার ক্ষেত্রে অত্যন্ত গুরুত্বপূর্ণ ভূমিকা রাখেন। তিনি মেতোদো ফুটবল কৌশল পদ্ধতি উদ্ভাবন করে স্মরণীয় হয়ে রয়েছেন। অদ্যাবধি তিনিই হচ্ছেন একমাত্র কোচ যিনি দুইবার ফিফা বিশ্বকাপ জয়ের নেপথ্যে অবদান রেখেছেন।

খেলোয়াড়ী জীবন 
পোজ্জোকে ২য় ভেচিও মেস্ত্রো (দি ওল্ড মাস্টার) নামে ডাকা হতো। বেনিতো মুসোলিনি'র সময়কালে তিনি জাতীয় দলের কোচের দায়িত্ব পান এবং বলা হয়ে থাকে যে, কোন খেলোয়াড়ই ঐ সময়কালে পোজ্জোর নিয়মের ব্যতিক্রম ঘটাতে পারতো না।

তার সময়কালে তিনি স্বাচ্ছন্দ্যে বিশ্বব্যাপী ঘুরে বেড়িয়েছেন। বিংশ শতকের শুরুতে ম্যানচেষ্টারে পড়াশোনা করেছেন। ম্যানচেস্টার ইউনাইটেডের হাফ-ব্যাক চার্লি রবার্টস এবং ডার্বি কাউন্টি ফুটবল ক্লাবের ইনসাইড-লেফট স্টিভ ব্লুমারের সাথে পরিচিত হন। ১৯০৫-০৬ মৌসুমে সুইজারল্যান্ডের গ্রাসহুপার-ক্লাব জুরিখ দলের পক্ষ হয়ে খেলেন।

কোচিং 
১৯১২ সালের অলিম্পিক গেমসে ইতালী জাতীয় ফুটবল দলের চমকপ্রদ ব্যবস্থাপনা সত্ত্বেও স্টকহোমে অনুষ্ঠিত খেলার প্রথম রাউন্ডেই ফিনল্যান্ডের কাছে তারা ৩-২ গোলে পরাজিত হয়েছিল।

ডিসেম্বর, ১৯২৯ সালে ইতালী দলের স্থায়ী কোচের মর্যাদা পান। এ পদের জন্যে তিনি কোন অর্থ গ্রহণ করেননি। ১৯৩০ সালে সেন্ট্রাল ইউরোপীয়ান ইন্টারন্যাশনাল কাপে ইতালি ৫-০ গোলের ব্যবধানে হাঙ্গেরীকে পরাভূত করেছিল।

তথ্যসূত্র

বহিঃসংযোগ 

 Biography of Vittorio Pozzo
 Vittorio Pozzo - What they said 

১৮৮৬-এ জন্ম
১৯৬৮-এ মৃত্যু
ইতালীয় ফুটবল ম্যানেজার
ফিফা বিশ্বকাপ বিজয়ী ম্যানেজার
তোরিনো ফুটবল ক্লাবের খেলোয়াড়
সুইজারল্যান্ডে প্রবাসী ফুটবলার
ইতালীয় ফুটবলার
সেরিয়ে আ-এর ম্যানেজার
পুরুষ ফুটবল মধ্যমাঠের খেলোয়াড়
অ্যামিবা (গণ)

অ্যামিবা () অ্যামিবোজোয়া পর্বের অ্যামিবিডা পরিবারের একটি গণ বিশেষ।

শ্রেণিবিন্যাসের ইতিহাস 

১৭৫৫ খ্রিষ্টাব্দে অগস্ট যোহান রোসেল ভন রোসেনহফ গ্রিক পৌরাণিক রূপ-পরিবর্তনকারী সমুদ্র দেবতা প্রোতিয়ুসের নামে দের ক্লেইন প্রোটিয়াস (; ছোট্ট প্রোটিয়াস) নামে অ্যামিবা সদৃশ একটি জীবের বর্ণনা দেন। যদিও রোসেলের চিত্রে এই জীবের সঙ্গে বর্তমানযুগে পরিচিত অ্যামিবা প্রোটিয়াস প্রজাতির অনেক মিল রয়েছে, কিন্তু কোন প্রজাতির সঙ্গে নিশ্চিতভাবে এক করা যায় না। অষ্টাদশ ও ঊনবিংশ শতাব্দীতে অ্যামিবা সদৃশ যে কোন স্বাধীন এককোষী জীবকে প্রোটিয়াস অ্যানিমেলকিউল বলা হত।

১৭৫৮ খ্রিষ্টাব্দে রোসেলের প্রোটিয়াসের চিত্র না দেখেই কার্ল লিনিয়াস তার নিজের শ্রেণিবিন্যাস পদ্ধতিতে এই জীবকে ভলভক্স ক্যাওস নাম দিয়ে অন্তর্ভুক্ত করেন। কিন্তু যেহেতু ফ্ল্যাজেলাযুক্ত শৈবালের একটি গণের নামের সঙ্গে ভলভক্স শব্দটি যুক্ত করা হয়ে গেছিল, তাই তিনি এর নাম পরিবর্তন করে রাখেন ক্যাওস ক্যাওস। ১৭৮৬ খ্রিষ্টাব্দে ডেনমার্কের প্রকৃতিবিদ অটো ফ্রেইডরিশ্‌ মূলর একটি প্রজাতির বর্ণনা করেন, যার নাম তিনি রাখেন প্রোটিয়াস ডিফ্লুয়েন্স, যা সম্ভবতঃ অ্যামিবা প্রোটিয়াস প্রজাতি হিসেবে বর্তমানযুগে পরিচিত।

১৮২২ খ্রিষ্টাব্দে বোরি দে সেন্ট-ভিন্সেন্ট গ্রিক আমোইবে (; পরিবর্তন) শব্দটি থেকে আমিবা () নামটি রাখেন। ১৮৩০ খ্রিষ্টাব্দে জার্মান প্রকৃতিবিদ ক্রিশ্চিয়ান গটফ্রেইড এহ্রেনবার্গ তার নিজের তৈরিকৃত আণুবীক্ষণিক জীবের শ্রেণিবিন্যাসে এই গণকে অন্তর্ভুক্ত করেন, কিন্তু বানান পরবর্তন করে Amoeba (অ্যামিবা) রাখেন।

বৈশিষ্ট্য 

ঐতিহাসিকভাবে, গবেষকরা অ্যামিবার সাইটোপ্লাজমকে দানাদার এন্ডোপ্লাজম এবং স্বচ্ছ এক্টোপ্লাজম এই দুই ভাগে ভাগ করেছেন, যা একটি নমনীয় কোষ পর্দা দ্বারা বেষ্টিত থাকে। এই কোষে একটিমাত্র দানাদার নিউক্লিয়াসের মধ্যে জীবের প্রায় সমস্ত ডিএনএ থাকে।

অ্যামিবা গণের প্রজাতিরা সিউডোপড নামক অস্থায়ী অঙ্গ তৈরী করে চলাফেরা ও খাদ্যসন্ধান করে থাকে। সাইটোপ্লাজমে অবস্থিত মাইক্রোফিলামেন্ট দ্বারা সমন্বয়মূলক ভাবে কাজ করে কোষ থেকে কোষ পর্দাকে বাইরের দিকে ঠেলে দেয়। অ্যামিবার সিউডোপড নলাকার ও শেষ প্রান্তে গোলাকার মুণ্ড বিশিষ্ট হয়ে থাকে। সিউডোপড ক্রমাগত প্রসারিত ও সঙ্কুচিত হয় বলে অ্যামিবার আকার খুব দ্রুত পরিবর্তনশীল হয়। ভাসমান অবস্থায় অ্যামিবা অনেকগুলি সিউডোপড একসঙ্গে তৈরী করলেও কঠিন ভূমির ওপর চলার সময় একটিমাত্র সিউডোপড চলনের দিকে তৈরী হয় এবং সমগ্র কোষটি একটি চোঙার আকৃতি ধারণ করে।
  
অ্যামিবা ফ্যাগোসাইটোসিস পদ্ধতিতে ক্ষুদ্রাতিক্ষুদ্র জীব ও জৈব পদার্থ এবং পিনোসাইটোসিস পদ্ধতিতে ভেসিকল তৈরি করে দ্রবীভূত পদার্থ গ্রহণ করে। এই সকল খাদ্যকণা ভ্যাকুওল নামক অঙ্গাণুতে জমা হয়।

অন্যান্য এককোষী সুকেন্দ্রিক জীবের মত অ্যামিবা মাইটোসিস ও সাইটোকাইনেসিস পদ্ধতিতে অযৌন প্রজনন সম্পন্ন করে। অন্যান্য অ্যামিবাজোয়া প্রজাতির মধ্যে জিনগত বস্তুর যৌন আদানপ্রদান লক্ষ্য করা গেলেও এই জীবের দেহে যৌন প্রজনন লক্ষ্য করা যায়নি। এটি দ্বিবিভাজন প্রক্রিয়ায় প্রজনন সমপন্ন করে

তথ্যসূত্র 

অ্যামিবিডা
মারিও রয়ম্যান্স

মারিও রয়ম্যান্স (১৯৫০ - ৫ জানুয়ারি ১৯৭৯) বেলজিয়ামের নাগরিক, "থিল ফন লিমবার্গ" (লিমবার্গ-এর রবিনহুড) বলে পরিচিত, বাংলাদেশের স্বাধীনতা যুদ্ধের একজন সুহৃদ। তিনি এদেশের নিপীড়িত জনতাকে সাহায্য করার জন্য ১৯৭১ সালের ২৪ সেপ্টেম্বর তারিখে ব্রাসেলসের মিউজিয়াম অব ফাইন আর্টস জাদুঘর থেকে একটি ছবি চুরি করে বিশ্ব গণমাধ্যমের নজরে আসেন।

ইতিহাস 
ইংল্যান্ড, ফ্রান্স, জার্মানি ও ডেনমার্কের বিভিন্ন জাদুঘরে থাকা ১৬শ ও ১৭শ শতকে অঙ্কিত চিত্র নিয়ে ১৯৭১ সালের ২৩ সেপ্টেম্বর ব্রাসেলসের মিউজিয়াম অব ফাইন আর্টসে '"র‌্যঁবা এন্ড হিজ টাইম" (ইউরোপ অ্যান্ড ইটস টাইম) শিরোনামের একটি প্রদর্শনীর আয়োজন করা হয়। এখানে অন্যান্য ছবির সাথে প্রদর্শীত হচ্ছিল সপ্তদশ শতকের বিখ্যাত ডাচ শিল্পী ইয়োহান ভারমিয়ার-এর 'দ্য লাভ লেটার' ছবিটি, যার তৎকালীন সময়ে মূল্য ছিলো পাঁচ মিলিয়ন ডলার।

মারিও রয়ম্যান্স ২৩ সেপ্টেম্বর রাতে (২৪ সেপ্টেম্বর) ‌'দ্য লাভ লেটার' ছবিটি চুরি করেন এবং দাবী করেন ছবিটি ফেরৎ পেতে হলে ২০০ মিলিয়ন ফ্রাংক (চার মিলিয়ন ডলার) দিতে হবে; এবং একই সাথে শর্ত দেন যে, এই টাকাগুলো দিতে হবে কারিতাস-কে আর এই টাকা খরচ করতে হবে পূর্ব পাকিস্তানের শরণার্থীদের সহায়তা করার জন্য।

আরও দেখুন 
 জ্যঁ ক্যুয়ে

বহিঃসংযোগ 
 মুক্তিযুদ্ধের এক পরম সুহৃদের নামটাই জানতে চল্লিশ বছর চলে গেলো আমাদের!
 মানবতার জন্য 'অপরাধ' * আর্তের সেবায় মিউজিয়ামের ছবি চুরি

তথ্যসূত্র 

বাংলাদেশের স্বাধীনতা যুদ্ধ
বাংলাদেশ সহায়ক শিল্পী-সাহিত্যিক-বুদ্ধিজীবী সমিতি

বাংলাদেশ সহায়ক শিল্পী-সাহিত্যিক-বুদ্ধিজীবী সমিতি ১৯৭১ সালে ভারতের কলকাতায় বসবাসরত শিল্পী, সাহিত্যিক ও বুদ্ধিজীবীদের একটি সংগঠন, যারা বিভিন্নভাবে বাংলাদেশের মুক্তিযুদ্ধে সহায়তা দান করেছেন। ভারতে, বিশেষতঃ কলকাতায় বসবাসকারী শিল্প ও সাহিত্যের বিভিন্ন ক্ষেত্রে প্রভাবশালী বাঙালি বংশদ্ভূত ব্যক্তিবর্গের দীর্ঘ আলোচনা ও পূর্ববঙ্গের ততকালীন যুদ্ধাবস্থায় আর্থিক ও মানসিক সাহায্য ও সহযোগিতা দেয়ার জন্যই মূলতঃ এই সমিতির গোড়পত্তন।

সংগঠন 
১৯৭১ সালে বাংলাদেশের স্বাধীনতার যুদ্ধ শুরু হলে বিপুল সংখ্যক বাঙালি সীমান্ত পেরিয়ে ভারতে আশ্রয় নেন এবং ভারতীয়দের সহায়তার ওপর নির্ভরশীল হয়ে পড়েন। প্রায় এক কোটি শরণার্থীর সহায়তার জন্য তখন রাষ্ট্রীয় সহায়তার পাশাপাশি বিভিন্ন পেশাজীবিরা নিজেদের সাধ্যমত এগিয়ে আসেন; ভারত সরকারের পাশাপাশি ভারতের শিল্পী-সাহিত্যিক ও বুদ্ধিজীবীগণ বেসরকারি পর্যায়েও ব্যাপক ভূমিকা রাখে।

মূলত ভারতীয় বাঙালি কথাসাহিত্যিক ও সাংবাদিক দীপেন্দ্রনাথ বন্দ্যোপাধ্যায়-এর নেতৃত্বে গড়ে ওঠা এই সমিতির সভাপতি ছিলেন তারাশঙ্কর বন্দ্যোপাধ্যায়। এই সহায়ক সমিতিটিতে বিভিন্নভাবে আরও যুক্ত ছিলেন মণিন্দ্র রায়, নররেন্দ্রনাথ চক্রবর্তী, ডাঃ মণীন্দ্রলাল বিশ্বাস, অজিত দত্ত, অন্নদা শংকর রায়, অমলাশংকর, উদয়শংকর, জ্ঞানপ্রকাশ ঘোষ, গোপাল হালদার, জ্যোতি দাশগুপ্ত, দক্ষিণারঞ্জন বসু, ডাঃ নীহার কুমার মুন্সী, প্রেমেন্দ্র মিত্র, বিষ্ণু দে, বিবেকানন্দ মুখোপাধ্যায়, মনোজ বসু, মন্মথ রায়, শস্তু মিত্র, সন্তোষ কুমার ঘোষ, সরযুবালা দেবী, সুচিত্রা মিত্র, সুভাষ মুখোপাধ্যায়, সুশোভন সরকার এবং হীরেন্দ্রনাথ মুখোপাধ্যায়।

কর্মকাণ্ড 

এই সমিতির সদস্যরা বাংলাদেশ থেকে মুক্তিযুদ্ধকালে শরনার্থী হয়ে যাওয়া শিল্পী, সাহিত্যিক ও বুদ্ধিজীবীদের নাম-ঠিকানা লিপিবদ্ধ করে রাখতেন এবং তাদেরকে সংগঠিত করতে সহায়তা করতেন।

তথ্যসূত্র 

বাংলাদেশের স্বাধীনতা যুদ্ধ
১৯৭১-এ প্রতিষ্ঠিত
অন্তরকলন বিধি

এগুলো পৃথকীকরণের বিধিগুলোর একটি সংক্ষিপ্তসার। অর্থাৎ ক্যালকুলাসের যেকোন ক্রমের ডেরিভেটিভ গণনা করার নিয়ম।

সাধারণ নিয়ম 

 যদি f(x) একটি ধ্রুবক হয় , তাহলে

 যোগের নিয়ম
 α ও β বাস্তব সংখ্যা
 গুণের নিয়ম

 ভাগের নিয়ম
 ;g ≠ 0
 চেইন নিয়ম
যদি  হয় তবে

সূত্র

মূলদ অপেক্ষকের সূত্র 

 যেখানে  ও  সংজ্ঞায়িত

সূচকীয় সূত্র

লগ্যারিদমিক সূত্র 

]

ত্রিকোণামিতিক সূত্র

বিপরীত ত্রিকোণামিতিক সূত্র

হাইপারবোলিক সূত্র

বিপরীত হাইপারবোলিক সূত্র

বিবিধ সূত্র 

 চেইন নিয়ম থেকে যা প্রমাণ করা যায়।

বিশেষ অন্তরজ ফাংশন

আরও দেখুন 
 অন্তরকলন
 সমাকলন সূচী

গণিত সম্পর্কিত তালিকা
অন্তরকলন
গাণিতিক সারণী
গাণিতিক অভেদ
ক্যালকুলাসের উপপাদ্য
ট্রাস্ট ব্যাংক পিএলসি

ট্রাস্ট ব্যাংক পিএলসি () বাংলাদেশের বেসরকারী ব্যাংকগুলোর মধ্যে অন্যতম। এটি বাংলাদেশ আর্মি ওয়েল ফেয়ার ট্রাস্ট তথা সেনাবাহিনী কর্তৃক পরিচালিত একটি বেসরকারী মালিকানার বাণিজ্যিক ব্যাংক।

প্রতিষ্ঠা 
এই ব্যাংকটি ১৯৯৯ সালে প্রতিষ্ঠিত হয়।

কার্যক্রম 
এই ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
 বাণিজ্যিক ব্যাংকিং
 ইসলামী ব্যাংকিং
 এসএমই ব্যাংকিং
 কার্ড পরিসেবা (ক্রেডিট ও ডেবিট) - অভ্যন্তরীন ও আন্তর্জাতিক
 অনলাইন ব্যাংকিং
 এটিএম পরিসেবা
 ফোন ব্যাংকিং

শাখা এবং অন্যান্য কর্মকাণ্ড 
ব্যাংকটির বর্তমানে শাখার সখ্যা ৭৩টি, এসএমই সেন্টার ৭ টি, এটিএম বুথের সংখ্যা ৯৬টা এবং পিওএস সেন্টার ৫০ টি।

আরও দেখুন 
 বাংলাদেশ ব্যাংক
 বাংলাদেশের ব্যাংকের তালিকা

বহিঃসংযোগ 
 ব্যাংকের অফিসিয়াল ওয়েব সাইট

তথ্যসূত্র 

বাণিজ্যিক ব্যাংক
বাংলাদেশের ব্যাংক
বাংলাদেশের বেসরকারি ব্যাংক
বাংলাদেশের ইসলামি ব্যাংকিং সেবা প্রদানকারী ব্যাংক
১৯৯৯-এ প্রতিষ্ঠিত ব্যাংক
১৯৯৯-এ প্রতিষ্ঠিত বাংলাদেশী কোম্পানি
১৯৯৯-এ বাংলাদেশে প্রতিষ্ঠিত
১৯৭৫ ক্রিকেট বিশ্বকাপ ফাইনাল

১৯৭৫ ক্রিকেট বিশ্বকাপ ফাইনাল () ২১ জুন, ১৯৭৫ তারিখে লন্ডনের লর্ডসে অনুষ্ঠিত হয়। গ্রুপ পর্যায়ে বি গ্রুপের দুইটি দল - ওয়েস্ট ইন্ডিজ এবং অস্ট্রেলিয়া একে-অপরের বিরুদ্ধে প্রতিদ্বন্দ্বিতা করে। ক্লাইভ লয়েড ওয়েস্ট ইন্ডিজের এবং ইয়ান চ্যাপেল অস্ট্রেলিয়ার পক্ষে দলকে নেতৃত্ব দেন। এতে অস্ট্রেলিয়াকে ১৭ রানের স্বল্প ব্যবধানে পরাজিত করে বিশ্বকাপ ক্রিকেটের উদ্বোধনী আসরে ওয়েস্ট ইন্ডিজ চ্যাম্পিয়ন হয় ও প্রুডেনশিয়াল কাপ জয় করে।

১৯৭৫ সালের বিশ্বকাপ প্রতিযোগিতায় কাউকে ম্যান অব দ্য সিরিজের পুরস্কার প্রদান করা হয় নাই।

উত্তরণ 

সেমি-ফাইনালে অস্ট্রেলিয়ার গ্যারি গিলমোর বোলার হিসেবে বিশ্বকাপের ইতিহাসে সেরা ক্রীড়া নৈপুণ্য প্রদর্শন করেন। তিনি মাত্র ১৪ রানের বিনিময়ে ৬ উইকেট লাভ করেন। ফলে, ইংল্যান্ড ৩৬.২ ওভারে মাত্র ৯৩ রানে গুটিয়ে যায় ও তাদের ফাইনালে খেলার সাধ তিরোহিত হয়। এক পর্যায়ের তারা ৭ উইকেটের বিনিময়ে ৩৭ রান করেছিল। অস্ট্রেলিয়াও নাটকীয়ভাবে ৬ উইকেটে ৩৯ রান সংগ্রহ করে। কিন্তু গিলমোরের ৫টি চার ও ২৮ বলে ২৮ রানে করা অল-রাউন্ড নৈপুণ্যে অস্ট্রেলিয়া ফাইনালে উত্তীর্ণ হয়।

অন্য সেমিফাইনালে ওয়েস্ট ইন্ডিজ টসে জয়ী হয়ে নিউজিল্যান্ডকে ব্যাটিংয়ে পাঠায়। বোলিং আক্রমণ ঠেকিয়ে নিউজিল্যান্ডের রান এক উইকেটে ৯৮ হয়। কিন্তু অধিনায়ক গ্লেন টার্নার এবং জিওফ হাওয়ার্থ আউট হয়ে ফিরে গেলে নিউজিল্যান্ডের বাকী ৯ উইকেটে আর মাত্র ৬০ রান সংগ্রহ করতে পারে। ১৫৮ রানের জবাবে আলভিন কালীচরণ ও গর্ডন গ্রীনিজের ২য় উইকেট জুটিতে ১২৫ রান করে সহজ জয় তুলে নেয়। ফলে ওয়েস্ট ইন্ডিজ ফাইনালে চলে যায়।

বিবরণ 

ওয়েস্ট ইন্ডিজের ক্লাইভ লয়েডের অধিনায়কোচিত সেঞ্চুরিতে অস্ট্রেলিয়াকে ১৭ রানে পরাভূত করে বিশ্বকাপ ক্রিকেটের প্রথম আসরে চ্যাম্পিয়ন হবার গৌরব অর্জন করে। ৮৫ বলে ১০২ রানে করা তার এ ইনিংসে তিনি সর্বমোট ১২টি চার ও ২টি ছক্কা হাঁকান। অসাধারণ এ ইনিংসের জন্যে তিনি ম্যান অব দ্য ম্যাচের পুরস্কার অর্জন করেন। অস্ট্রেলিয়ার ইনিংসের উল্লেখযোগ্য দিক ছিল শীর্ষস্তরের ব্যাটসম্যানদের রান আউট হয়ে সাজঘরে ফিরে যাওয়া। দ্রুত রান নিতে গিয়েই দলের সর্বমোট পাঁচজন ব্যাটসম্যান এভাবে আউট হন; তন্মধ্যে ভিভ রিচার্ডস একাই তিনটি রান আউট করেন।

অস্ট্রেলিয়ার অধিনায়ক ইয়ান চ্যাপেল টসে জয়ী হয়ে ওয়েস্ট ইন্ডিয়ানদেরকে ব্যাটিংয়ে আমন্ত্রণ জানান। ৫০ রানের মধ্যেই ৩ উইকেট পতনের পর রোহন কানহাই এবং ক্লাইভ লয়েড ক্রীজে নামেন। ৪র্থ উইকেটে এ জুটি ১৪৯ রান করে দলকে খেলায় ফিরিয়ে আনে। লয়েড আউট হবার সময় দলের রান হয় ৪/১৯৯। এরপর দলের সংগ্রহ এক পর্যায়ে দাড়ায় ৬/২০৯। তারপর নিচের সারির ব্যাটসম্যানদের কল্যাণে দলটি সর্বমোট ২৯১ রান করে। এ রানের প্রত্যুত্তরে অস্ট্রেলিয়ার গ্রেগ চ্যাপেল ও ইয়ান চ্যাপেল ভ্রাতৃদ্বয় দলকে ২/১১৫ নিয়ে যান। কিন্তু ভিভ রিচার্ডসের সহায়তায় লয়েড কর্তৃক ইয়ান চ্যাপেলের রান আউট এবং ডগ ওয়াল্টার্সের উইকেট হারালে অস্ট্রেলিয়ার ব্যাটিং মেরুদণ্ড ভেঙ্গে পড়ে। এরফলে অস্ট্রেলিয়া ২৭৪ রানে অল-আউট হয়ে যায় ও ১৭ রানে পরাজিত হয়।

সংক্ষিপ্ত ফলাফল

তথ্যসূত্র

বহিঃসংযোগ 

 ক্রিকেট বিশ্বকাপ ১৯৭৫ ক্রিকইনফো থেকে।

১৯৭৫ ক্রিকেট বিশ্বকাপ
ক্রিকেট বিশ্বকাপ ফাইনাল
স্বাগতিক লন্ডনে আন্তর্জাতিক ক্রীড়া প্রতিযোগিতা
লর্ডস ক্রিকেট গ্রাউন্ড
লন্ডনে ক্রিকেট
২০১৩ বাংলাদেশ প্রিমিয়ার লিগের স্কোয়াড

এটি বাংলাদেশ প্রিমিয়ার লিগ ২০১৩ এর অংশগ্রহণকারী ৭টি দলের স্কোয়াডের তালিকা।

ঢাকা গ্ল্যাডিয়েটরস

খুলনা রয়েল বেঙ্গলস

চিটাগাং কিংস

বরিশাল বার্নার্স

সিলেট রয়্যালস

দুরন্ত রাজশাহী

রংপুর রাইডার্স

তথ্যসূত্র 

২০১৩ বাংলাদেশ প্রিমিয়ার লিগ
পূবালী ব্যাংক পিএলসি

পূবালী ব্যাংক পিএলসি  বাংলাদেশের একটি  স্বায়ত্তশাসিত বাণিজ্যিক ব্যাংক। শাখা ও কর্মকাণ্ডের বিচারে, সরকারি মালিকানাধীন ব্যাংকগুলোর পরেই এটি বাংলাদেশের বৃহত্তম ব্যাংক। ব্যাংকটি সেরা আর্থিক প্রতিষ্ঠান হিসেবে 'বাংলাদেশ বিজনেস এওয়ার্ড-২০০৯' পদক অর্জন করেছে।

ইতিহাস 
ব্যাংকটি পূর্ব পাকিস্তানের কয়েকজন বাঙালি উদ্যোক্তার উৎসাহে ১৯৫৯ সালে ইস্টার্ন মার্কেন্টাইল ব্যাংক নামে প্রতিষ্ঠিত হয়। স্বাধীনতা লাভের পর ১৯৭২ সালে এটি পূবালী ব্যাংক নামে সরকারিকরণ করা হয় এবং পুনরায় ১৯৮৩ সালে এটিকে বেসরকারিকরণ করা হয় ও নামকরণ করা হয় পূবালী ব্যাংক লিমিটেড। 

ব্যাংকটি ২০০৭ সালে উত্তরা ফাইন্যান্স অ্যান্ড ইনভেস্টমেন্টস লিমিটেডের সাথে ১০০ মিলিয়ন টাকার ঋণ চুক্তি স্বাক্ষর করে। 

২০০৯ সালে পূবালী ব্যাংকের রিজার্ভ ছিল প্রায় ৮৮.৮৯ বিলিয়ন টাকা। ব্যাংকটির নন-পারফর্মিং লোন ২০০৪ সালে ১৮.৪০ শতাংশ থেকে কমে ২.৯৬ শতাংশে দাঁড়ায়।

কার্যক্রম 
ব্যাংকটি বর্তমানে যেসব কার্যক্রম পরিচালনা করছে তার মধ্যে রয়েছে:
 বাণিজ্যিক ব্যাংকিং
 ইসলামী ব্যাংকিং
 এসএমই ব্যাংকিং
 কার্ড পরিসেবা (ডেবিট)
 ভোক্তা ঋণ
 এটিএম পরিষেবা (অন্যান্য ব্যাংকের সাথে সংযুক্ত)

শাখা 
ব্যাংকটির বর্তমানে (২০২৪) শাখার সংখ্যা ৫০৪ টি এবং  উপশাখা ২২৩ টি(ইসলামিক উইন্ডোসহ)

আরও দেখুন  
 বাংলাদেশ ব্যাংক
 বাংলাদেশের ব্যাংকের তালিকা

তথ্যসূত্র

বহিঃসংযোগ 
 ব্যাংকের প্রশাসনিক ওয়েবসাইট

বাংলাদেশের বেসরকারি ব্যাংক
বাংলাদেশের ইসলামি ব্যাংকিং সেবা প্রদানকারী ব্যাংক
১৯৫৯-এ প্রতিষ্ঠিত ব্যাংক
বাংলাদেশের ব্যাংক
ঢাকা ব্যাংক পিএলসি

ঢাকা ব্যাংক পিএলসি বাংলাদেশের একটি বণিজ্যিক ব্যাংক। এ ব্যাংকের অন্যতম উদ্যোক্তা হচ্ছেন, বাংলাদেশের টেক্সটাইল খাতের অগ্রদুত ও পূর্বাণী গ্রুপের কর্ণধার জনাব আব্দুল হাই সরকার যিনি ব্যাংকের প্রতিষ্ঠাতা চেয়ারম্যান হিসেবে ছিলেন। এটি দেশের প্রথমদিকে বেসরকারি মালিকানায় প্রতিষ্ঠিত ব্যাংকগুলোর মধ্যে অন্যতম।

ইতিহাস 
এই ব্যাংকটি ১৯৯৫ সালের ৫ জুলাই প্রতিষ্ঠিত হয়। ঢাকা ব্যাংক লিমিটেডের ৫ শতাংশ শেয়ার কিনে নিচ্ছে ন্যাশনাল ব্যাংক লিমিটেড (এনবিএল)।

পরিচালনা পর্ষদ
 আব্দুল হাই সরকার - চেয়ারম্যান
 আব্দুল্লাহ আল আহসান - ভাইস চেয়ারম্যান
 রেশাদুর রহমান
 রোখসানা জামান
 আলতাফ হোসেন সরকার
 মোহাম্মদ হানিফ
 মোঃ আমিরুল্লাহ
 খন্দকার মনির উদ্দিন
 তহিদুল হোসাইন চৌধুরী
 জসিম উদ্দিন
 খন্দকার জামিল উদ্দিন
 মির্জা ইয়াসির আব্বাস
 আমানুল্লাহ সরকার
 মনোয়ারা খন্দকার
 রাখী দাস গুপ্ত
 এম. এ. ইউসুফ খান (স্বতন্ত্র পরিচালক)
 মোঃ মুজিবুর রহমান (স্বতন্ত্র পরিচালক)
 এ. এস. সালাহউদ্দিন (স্বতন্ত্র পরিচালক)
 ইরমানুল হক (ব্যবস্থাপনা পরিচালক)

আরও দেখুন 
 বাংলাদেশ ব্যাংক;
 বাংলাদেশের ব্যাংকের তালিকা।

তথ্যসূত্র

বহিঃসংযোগ 
 ব্যাংকের অফিসিয়াল ওয়েবসাইট।

বাংলাদেশের বেসরকারি ব্যাংক
বাংলাদেশের বাণিজ্যিক ব্যাংক
১৯৯৫-এ প্রতিষ্ঠিত ব্যাংক
১৯৯৫-এ বাংলাদেশে প্রতিষ্ঠিত
বাংলাদেশের ইসলামি ব্যাংকিং সেবা প্রদানকারী ব্যাংক
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি
ঢাকা ভিত্তিক কোম্পানি
ন্যাশনাল ব্যাংক লিমিটেড

ন্যাশনাল ব্যাংক পাবলিক লিমিটেড কোম্পানি (এনবিএল) বাংলাদেশের বেসরকারি মালিকানাধীন একটি ব্যাংক। এটি বাংলাদেশের সবচেয়ে বড় মূলধনি প্রতিষ্ঠান। ব্যাংকটির প্রধান কার্যালয় ঢাকার বাংলামটরে অবস্থিত।

ইতিহাস 
ন্যাশনাল ব্যাংক লিমিটেড বাংলাদেশের প্রথম বেসরকারি খাতের ব্যাংক যার সম্পূর্ণ মালিকানা বাংলাদেশী নাগরিকদের। ব্যাংকটি ১৯৮৩ সালের ২৮ মার্চ কার্যক্রম শুরু করলেও প্রথম শাখা চালু করে একই বছরের ২৩ মার্চ ঢাকার দিলকুশা বাণিজ্যিক এলাকায়। দ্বিতীয় শাখাটি ওই বছরের ১১ মে চট্টগ্রামের খাতুনগঞ্জে খোলা হয়। বর্তমানে ব্যাংকটির ২২১টি শাখা এবং ৩৪টি উপ-শাখা রয়েছে।

পরিচালনা 
ব্যাংকটির পরিচালনায় ৯ সদস্যের একটি পরিচালনা পর্ষদ কাজ করে।  ব্যাংকের সার্বিক কার্যক্রম সম্পাদন ও তত্বাবধানের দায়িত্ব থাকে একটি ব্যবস্থাপনা কমিটি হাতে। পরিচালনা পর্ষদের বর্তমান চেয়ারম্যান আবদুল আউয়াল মিন্টু এবং ব্যবস্থাপনা পরিচালক ও প্রধান নির্বাহী কর্মকর্তা মোঃ তৌহিদুল আলম খান।।

পণ্য ও সেবা 
এই ব্যাংকটি সাধারণত যেসকল পরিসেবা দিয়ে থাকে (২০১৩) সেগুলো হলো:

 ডিপোজিট একাউন্টস (এস.বি, সি.ডি, এস.টি.ডি, এফ.ডি.আর)
 মাসিক সঞ্চয় স্কীম
 স্পেশাল ডিপোজিট স্কীম
 ক্যাপিটাল মার্কেট সার্ভিস
 হাউজ লোন
 স্মল হাউজ লোন

 স্মল বিজনেস লোন
 ফেস্টিভ্যাল স্মল বিজনেস লোন
 লিজ ফাইন্যান্স
 ট্রেড ফাইন্যান্স (ইমপোর্ট এন্ড এক্সপোর্ট)
 কনজুমার ক্রেডিট স্কীম
 এস.এম.ই ক্রেডিট

 এগ্রি লোন
 প্রজেক্ট লোন
 মাস্টার কার্ড এন্ড ভিসা কার্ড
 প্রিপেইড কার্ড (পাওয়ার কার্ড)
 ওয়েস্টার্ন ইউনিয়ন মানি ট্রান্সফার

আরও দেখুন 
 বাংলাদেশ ব্যাংক
 বাংলাদেশের ব্যাংকের তালিকা

বহিঃসংযোগ 
 ব্যাংকের প্রশাসনিক ওয়েবসাইট

তথ্যসূত্র 

বাংলাদেশের বেসরকারি ব্যাংক
১৯৯৯-এ প্রতিষ্ঠিত ব্যাংক
১৯৮৩-এ প্রতিষ্ঠিত ব্যাংক
বাংলাদেশের ব্যাংক
অর্ডার অফ দ্য ব্রিটিশ এম্পায়ার

ব্রিটিশ সাম্রাজ্যের আদেশ () হচ্ছে এক ধরনের সম্মানসূচক ব্রিটিশ পদবী। রাজা পঞ্চম জর্জ কর্তৃক ৪ জুন, ১৯১৭ সালে এটি তুলনামূলকভাবে নতুনতর পদবীরূপে সৃষ্টি করা হয়। এ পদবীটি সাধারণ জনগণ এবং সামরিক বাহিনীতে কর্মরতদের যথাযথভাবে মর্যাদাদানের লক্ষ্যে তৈরী করা হয়েছে। পাঁচটি শ্রেণীতে বিভক্ত ওবিই পদবীতে বড় থেকে ছোট অণুক্রমে প্রদান করা হয়। প্রাতিষ্ঠানিকভাবে পদবীটিকে দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার নামে অভিহিত করা হয়।

শ্রেণিবিন্যাস 
ওবিই পদবীকে বড় থেকে ছোট অণুক্রমে সাজিয়ে পাঁচটি শ্রেণীতে বিভাজন ঘটানো হয়েছে -
 নাইট গ্র্যান্ড ক্রস বা ডেম গ্র্যান্ড ক্রস (জিবিই)
 নাইট কমান্ডার বা ডেম কমান্ডার (কেবিই বা ডিবিই)
 কমান্ডার (সিবিই)
 অফিসার (ওবিই)
 মেম্বার (এমবিই)

তন্মধ্যে শীর্ষতম দুই র‌্যাঙ্কিংধারী স্বয়ংক্রিয়ভাবে নাইট অথবা ডেমগণ তাদের নামের শীর্ষভাগে স্যার (পুরুষ) কিংবা ডেম (নারী) উপাধিরূপে ব্যবহার করতে পারেন। তবে, এ পদবীধারণ করা বাধ্যতামূলক নয়।

সম্মানসূচক পদবীর প্রতিপাদ্য বিষয় হচ্ছে - ঈশ্বর এবং সাম্রাজ্যকে ধন্যবাদ জানিয়ে। ব্রিটিশ সম্মানসূচক পদবীটি ব্রিটেনের সম্মাননা পদ্ধতির সবচেয়ে নবীনতম; কিন্তু দশ লক্ষ জীবিত ব্যক্তি বিশ্বব্যাপী এ পদবী ধারণ করে আছেন যা সংখ্যার আকারে বৃহত্তম।

ইতিহাস 
মূলতঃ রাজা পঞ্চম জর্জ প্রথম বিশ্বযুদ্ধে জয়লাভের স্বীকৃতিস্বরূপ হাজার হাজার লোককে সম্মাননা জানাতে চেয়েছিলেন। তিনি এ সম্মাননার বাইরে সাধারণ সৈনিকদেরকে রেখেছিলেন। সেজন্যে তিনি ব্রিটিশ সম্মাননা পদ্ধতিতে রূপরেখা প্রণয়ন করেন -
 কেবলমাত্র জ্যেষ্ঠ সামরিক কর্মকর্তা এবং সাধারণ নাগরিকগণ অর্ডার অব দ্য বাথ উপাধি ধারণ করবেন।
 অর্ডার অব সেন্ট মাইকেল এবং সেন্ট জর্জ কূটনীতিবিদদের সম্মানে প্রদান করা হবে।
 ব্রিটিশ রাজ পরিবারের সাথে সম্পৃক্ত সেবাদানকারী ব্যক্তিগণ রয়েল ভিক্টোরিয়ান অর্ডার সম্মাননা পাবেন।

রাজা পঞ্চম জর্জ প্রথম বিশ্বযুদ্ধকালীন সময়ে যুদ্ধক্ষেত্রের বাইরে অগণিত ব্যক্তিদের সম্মান জানানোর পদক্ষেপ নেন। প্রতিষ্ঠাকালীন সময়ে ১৯১৮ সালে সম্মাননাটি কেবলমাত্র একটি বিষয়কে ঘিরেই প্রবর্তিত হয়েছিল। কিন্তু পরবর্তীকালে এটি সামরিক এবং সাধারণ নাগরিক - এ দুটি অংশে বিভাজিত হয়ে যায়।

তথ্যসূত্র 

 
ব্রিটিশ সাম্রাজ্যের পদমর্যাদা, সম্মাননা ও পদক
১৯১৭-এ প্রবর্তিত পুরস্কার